《春归杂兴三首 其三》
宋代·方一夔

东皇歌阕祖青宫，借我𨦟旗并送穷。茧栗润含萌竹露，枪旗香过焙茶风。

花残来岁须重发，日却何时定再中。惆怅浮踪底处所，梦随飞絮故园东。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。